༡༥དེ་རྗེས་དཔྱད་བུ་སྐུ་ན་གང་འཚམས་ལོན་པའི་སྐབས་ཞིག་འོལ་གླིང་གི་བྱང་ཕྱོགས་སུ་རྨངས་རིགས་གདོལ་པའི་རྒྱལ་པོ་སྒྲ་ཅན་འོད་སྲུང་བྱ་བའི་རྒྱལ་བུ།སྒྲ་ཅན་འཁོར་ལོ་བྱ་བ་ཞིག་གིས་མུ་སྟེགས་ཀྱི་སྟོན་པ་ལ་བསྟེན་ནས།ལོག་སྤྱོད་སྣ་ཚོགས་བསྒྲུབས་པས་རྐྱེན་གྱིས།ཡུལ་ལུང་དེའི་རྗེ་འབངས་འཁོར་བཅས་སྨྱོ་ནད་སོགས་མི་བདེ་བའི་ནད་སྣ་ཚོགས་ཀྱིས་མནར་བའི་སྐབས།སྟོན་པས་འགྲོ་བ་ནད་པ་གསོ་བའི་ཕྱིར།སངས་རྒྱས་སྨན་ལྷའི་དཀྱིལ་འཁོར་དངོས་སུ་སྤྲུལ་པ་དང།དཔྱད་བུས་དེ་ལ་དཔེར་མཚོན་གྱི་ཚུལ་དུ་གཟིགས་ཏེ།སངས་རྒྱས་སྨན་ལྷའི་དཀྱིལ་འཁོར་ཞལ་ཕྱེས་ཤིང།ཆོ་ག་ཚར་གཅིག་གསུངས་པས་ཡུལ་དེའི་བློ་དཀར་གྱི་གང་ཟག་འགའ་ཞིག་སངས་རྒྱས་པ་དང།སེམས་ཅན་ཉོན་མོངས་པ་དག་གི་རྒྱུ་དུག་ལྔ་དུག་གསུམ་གྱི་ནད་རྣམས་བསང་ཤིང།མ་རུང་བའི་ནད་ཡམས་སྡུག་པ་ཅན་རྣམས་ཡོངས་སུ་ཞི་བར་བྱས་ཡོད་པ་རེད།